लखनऊ में एप्पल कंपनी के सेलज मैनेजर की हत्या मामले में तथ्यों को छुपाने की कोशिश के बाद आखिरकार पुलिस सबूतों के सामने हार गई। पुलिस के लिए यह शर्मनाक बात है कि इस मामले में दो बार मामला दर्ज करना पड़ा। पुलिस पर सरकार और जनता का दबाव बढ़ने से पहले पुलिस इस मामले को अपने मनमर्जी के अंदाज में बनी-बनाई कहानी के अनुसार रद्द करने के प्रयास में थी, लेकिन पोस्टमार्टम की रिपोर्ट व सीसीटीवी कैमरों की फुटेज ने यह स्पष्ट कर दिया है कि विवेक तिवाड़ी की नजदीक से गोली मारकर हत्या की गई थी। पुलिस कर्मचारी आत्मरक्षा के लिए गोली चलाने की बात कहकर बचने का प्रयास कर रहे थे।